In nomine sanctæ et individuæ Trinitatis, ego G(irardus) humilis monachus, prior de Paredo, [......................,] juxta possibilitatem virium mearum studium gerens hujus loci, possessiones semper ampliare, conveni Guiccardum de Calvo Monte et fratres ejus, Letaldum et Bernardum, ut aliquod beneficium ecclesiæ nostræ conferrent. Qui precibus nostris, Domno antea inspirante, annuentes, dederunt Deo et beato Johanni Baptistæ et sancto Grato in helemosinam, pro animabus suis et parentum suorum, villam nomine Finem et omnia omnino quæ ad ipsam pertinent, sicut in præsentem diem obtinent, in terris, in pratis, in aquis, in silvis, in hominibus ibidem manentibus vel ubicumque in terra Sancti Grati manserint, vel alibi manentes reversi fuerint. Est autem et alia terra, quæ dicitur Sancti Vincentii, quam ipsi homines ibidem manentes ex consuetudine exercent: hanc tenebunt semper, dicta tamen consuetudine quam debebant [...........ve]l quæ ad taschiam, ad taschiam quæ ad IIIam partem, ad IIIam partem quæ d[...... legi]timos ad nummos, nullum alium servitium alicui reddentes; consuetudines vero habent, scilicet pascua pecoribus suis, silvas ad usus suos, ubicumque necessarium eis fuerit, ibi scilicet ad ignem, ad domos ædificandas vel restaurandas, et ad ustensilia earumdem: vendere autem vel dare non possunt. Denique quicquid de earum potestate alias manens redire voluerit, hanc quam supra diximus consuetudinem nichilominus habebit; quod si nemus vel terras suas circumadjacentes vendiderint, homines nostri semper supradictas consuetudines habebunt, et eas vendere non possunt. Hoc donum, sicut supra dictum est, super altare Sancti Johannis fecerunt et sacramento confirmaverunt, quod neque per se neque per quemcumque proximorum suorum calumpniam vel dampnum eidem ecclesiæ vel ipsis hominibus eveniat; quod si ipsis insciis contigerit, audita querimonia a priore, infra XIIII. dies dampnum restituent et de cetero pacem facient. De fratre autem suo parvulo dictum est et sacramento confirmatum ab ipsis, quod ad præsens totum facient concedere et, postquam ad legitimos annos venerit, sacramento firmare; hæc omnia, sicut supra diximus, juraverunt et se pro puero nepote suo duo avunculi eorum, Gauscerannus de Digonia et Girardus, responsuros firmaverunt. Hujus rei testes sunt isti: Gauscerannus de Digonia, et Letbaldus et Girardus, Atto de Copetra, Robertus Dalmacii, Anselmus de Sancto Albino, Gaufridus de Marchisut. Nos autem pro hoc dono dedimus, de substantia ecclesiæ, duo millia solidorum et trecentos. Actum est hoc anno Incarnationis Dominicæ M. C. XL. VII, regnante Ludovico rege, anno profectionis suæ in Hierusalem, II. nonas maii, imperante Domino nostro Jesu Christo, domno Petro abbate Cluniacensis ecclesiæ.